«Ժամանակ»-ը գրում է. - «Այսօր Սանկտ Պետերբուրգ է մեկնում վարչապետ Տիգրան Սարգսյանը, ով այնտեղ հանդիպելու է ՌԴ վարչապետ Վլադիմիր Պուտինին: Մի քանի օր առաջ էլ Սարգսյանը Պուտինի հետ հեռախոսազրույց էր ունեցել: Կասկած չկա, որ Սարգսյան - Պուտին հանդիպման օրակարգում կլինի գազի խնդիրը: Իսկ պրակտիկան ցույց է տալիս, որ այն լուծելու, այսինքն` Ռուսաստանից հնարավորինս էժան գին ստանալու համար Հայաստանը պարբերաբար գնում է ինչ-որ զիջումների` կամ տնտեսության, կամ քաղաքականության բնագավառում: Բայց լուծումը, այդ ամենով հանդերձ, լինում է ժամանակավոր, քանի որ Ռուսաստանը ամեն տարի սահմանում է գազի նոր գին, եւ Հայաստանը ստիպված է լինում մտածել նոր զիջումների մասին»: